hu en hu hu hu hu hu en en hu hu hu hu en hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu pt hu hu hu hu hu hu hu hu hu hu hu hu hu hu hu hu hu hu hu hu en fr hu fr ru ja als en ru ru en en eu uk en hu hu sk sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ku lt ru sv bg br ca hbs_lat cy da de el ca eo es et eu fa fi nn fr fy de lt he hi hbs_lat hy id is it ja ko lt lv hi en ml es ne nl nb fr pl pt ro ru bxr es hbs_lat en sk sl hbs_lat sv ta th tr fy fi tr zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 30.
Ugrás a navigációhoz Ugrás a kereséshez
Marija Aljohina, Jekatyerina Szamucevics, Nagyezsda Tolokonnyikova és további anonim tagok
A Wikimédia Commons tartalmaz Pussy Riot témájú médiaállományokat.
A Pussy Riot (ejtsd: pusszi rájöt (magyarul: puncilázadás) egy orosz feminista punk-rock együttes, mely polgárpukkasztó fellépéseivel igyekszik társadalmi-politikai problémákra felhívni a figyelmet. Szokatlan helyszíneken (a moszkvai metróban, a Vörös téren, a Megváltó Krisztus-székesegyházban stb.) rendezett villámcsődületeikkel hívták, hívják fel magukra a figyelmet.
A Pussy Riot punk együttes, aktivista csoport 2011 augusztusában alakult. Nagyjából 12-15 álnevet viselő fiatal lányból áll, akik fellépéseiken arcukat eltakaró balaklavát és színes ruhákat, rikító színű harisnyanadrágot viselnek, télen is. Látványos rezsim-ellenes, Putyin-ellenes performanszokat, akciókat hajtanak végre villámcsődület formájában.
Az együttes inspirációjaként szokta említeni a Bikini Kill amerikai punkzenekart és a Riot Grrrl feminista mozgalmat is. Lényeges különbség, hogy a Bikini Kill koncerteken lép fel, a Pussy Riot viszont politikai indíttatású villámcsődületeket hajt végre.
Az együttes politikai nézetei a feminizmus és az antiautokratizmus keverékéből állnak össze. Performanszaik, dalaik feminista kiáltványok, a nemek egyenlősége és a demokrácia nevében, és nyilvánvalóan Putyin-ellenesek. Putyint a szexizmus és patriarchális autoriter rezsim szimbólumaként veszik célba.
Első, Szabadítsd fel a kockakövet! (oroszul OcBoбoди бpycчaTky) című performanszukkal a 2011. évi választások meghamisítása ellen tüntettek, ami ellen Oroszország-szerte zajlottak tüntetések, "Oroszországot, Putyin nélkül!" címmel és tematikával. Performanszaik, villámcsődületeik helyszínei a moszkvai metró különböző állomásai voltak.
Következő dalukhoz (Halál a börtönre, szabadságot a tiltakozásnak, oroszul CMepTb TюpbMe, cBoбoдy пpoTecTy) kapcsolódó villámcsődületük színhelyének a moszkvai 1. számú gyűjtőfogház tetejét választották, ahol a 2011. december 14-i tüntetésen letartóztatott ellenzékieket tartották fogva.
2012. február 21-én a moszkvai Megváltó Krisztus-székesegyház ikonosztáza előtt csináltak performanszot, villámcsődület formájában. Az itt előadott dal címe: Szűzanya, zavard el Putyint! (Бoropoдицa, ПyTиHa пporoHи!) volt. A performansz, illetve az arról készült videó minden eddiginél nagyobb visszhangot kapott, bejárta a világsajtót, és a világ nagy televízióinak szenzációjává vált. A csoport három tagját a helyszínen letartóztatták huliganizmus, valamint vallási gyűlölet szításának vádjával. Augusztus 18-án végül „vallási gyűlölet által motivált garázdaság” miatt 2 év börtönbüntetésre ítélték őket, amit börtönkolóniában kell letölteni, amely a gulág-rendszer mai formájaként tekinthető. Az együttes másik két tagja külföldre menekült, ellenük körözést adtak ki.[1] Az ítélet ellen a bíróság előtti tüntetésen tiltakoztak, ahol Garri Kaszparov sakkvilágbajnokot, ellenzéki politikust a rohamrendőrök brutális körülmények közt tartóztatták le.[2]
Az orosz ortodox egyházban komoly viták alakultak ki, hogy istenkáromlás miatt a templomot újra kell-e szentelni. Az egyház kegyelmet kért a lányoknak.[3] Dmitrij Medvegyev kormányfő is enyhébb büntetést tartott volna indokoltnak,[4] Vlagyimir Putyin orosz elnök szerint viszont az elsőfokú bíróság helyesen döntött. Másodfokon az egyik nő, Jekatyerina Szamucevics büntetését felfüggesztették, a többiekét helybenhagyták.[5] Az ítéletnek Magyarországon is nagy visszhangja volt. Az együttes magyar rajongói tiltakoztak az orosz nagykövetség előtt.
2012. szeptember 3-án a Der Spiegel című német hetilapban megjelent interjúban Nagyezsda Tolokonnyikova azt mondta: az ellenük folytatott perrel a Putyin-rendszer „saját magáról állított ki ítéletet, amikor két év börtönre ítélt minket anélkül, hogy bármilyen bűncselekményt elkövettünk volna”.[6]
2013. december 23-án kiszabadult Nagyezsda Tolokonnyikova és Marija Aljohina, miután a téli olimpiára tekintettel a parlament egy olyan törvényt hozott, amely a kisebb bűncselekmények miatt elítélteket, kiskorúakat és a kisgyermekes anyákat szabadon engedi. Aljohina szabadulása után így nyilatkozott: „Ha lett volna lehetőségem, visszautasítom a kegyelmet”.[7]
Nagyezsda Tolokonnyikova a bíróságon (2012)
2018. július 15-én Moszkvában a 2018-as labdarúgó-világbajnokság döntőjében politikai demonstrációként az 52. percben a pályára rohantak, ami miatt több percre leállt a mérkőzés.[8]
Berohantak a pályára a vb-döntőn
Nadya Tolokonnikova: Lázadj! A Pussy Riot útmutatója aktivistáknak; ford. Garamvölgyi Andrea; HVG Könyvek, Bp., 2019
Masha Gessen: A szavak ereje. Pussy Riot; ford. Parászka Boróka; Athenaeum, Bp., 2019
Marija Aljohina: A lázadás napjai. A Pussy Riot története első kézből; ford. Mátravölgyi Tímea, Vincze Ádám; Cser, Bp., 2020
↑ Külföldre menekült a Pussy Riot két tagja – Index, 2012. augusztus 26.
↑ A rendőr helyett Kaszparovnak adtak igazat – Népszabadság, 2012. augusztus 25.
↑ Kegyelmet kér a Pussy Riot tagjainak az ortodox egyház – Origo, 2012. augusztus 21.
↑ Medvegyev enyhítene a Pussy Riot-tagok büntetésén – Origo, 2012. szeptember 12.
↑ Elengedik a Pussy Riot egyik tagját– Origo, 2012. október 10.
↑ "Gyűlölöm Putyint": a Spiegelnek beszélt a Pussy Riot vezetője– hvg.online, 2012. szeptember 3.
↑ Szabadul a Pussy Riot másik tagja is– Index, 2013. december 23.
↑ „A Pussy Riot berohant a pályára, leállt a játék a vb-döntőn”, index.hu, 2018. július 15. (Hozzáférés ideje: 2018. július 15.)
A Wikimédia Commons tartalmaz Pussy Riot témájú médiaállományokat.
Célkeresztben a Pussy Riot – Szent Korona Rádió, 2012. március 7.
Pussy Riot – Posztinfo.hu
Pussy Riot: will Vladimir Putin regret taking on Russia's cool women punks? – The Observer, 2012. július 29. (angolul)
Lázadó puncik esete az orosz medvével és a magyar kommentelővel – Liberatorium.blog.hu, 2012. augusztus 14.
ISNI: 0000 0004 6910 5409
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Pussy_Riot&oldid=25220896”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 30., 09:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.